ایتالیا-دا ناتو-نون سوالتی قاییق‌لارا قارشی "دینامیک مانتا 2023" حربی تعلیمی باشلاییب.
ناتو طرفیندن سوآلتی قاییق‌لارا قارشی ساوونما و سواوستو دؤیوش اوچون هاوا، سواوستو و سوآلتی عنصورلاری آراسیندا امکداشلیغین تکمیل لشدیریلمه‌سی مقصدیله تشکیل ائدیلن "دینامیک مانتا 2023" (DYMA 23)" تعلیمی باشلاییب.
ناتو دنیز قوه‌لری قوموتانلیغیندان وئریلن یازیلی آچیقلامادا سیسیل آداسی‌نین دوغو ساحل‌لرینده جاری ایل 23-جو دفعه حیاتا کئچیریلمه‌یه باش‌لانان تعلیمه تورکیه-نین ده داخیل اولدوغو 9 اؤلکه‌دن گمی، سوآلتی قاییق، اوچاق و چوخلو سایدا شخصی هئیتین قاتیلدیغی بیلدیریلیب.
آچیقلامادا بیلدیریلیب کی، "دینامیک مانتا " تعلیمی‌نین مقصدی بوتون ایشتیراکچی‌لارا سوآلتی قاییق‌لارا قارشی و سو اوستو دؤیوش باجاریق‌لاری اوزره قارشی‌لیق‌لی فعالیت و باجاریق‌لارینی آرتیرماق اوچون چتین دؤیوش حاضیرلیغی تقدیم ائتمک‌دیر.
ایتالیانین کاتانیا و آگوستا لیمان‌لاری و سیگونلا هاوا بازاسی‌نین ائو صاحیب‌لیگی ائتدیگی تعلیمه تورکیه-نین " Preveze " صینیف‌لی سوآلتی قاییقلاریندان‌ بیری اولان " TCG Preveze " (S 353)، همچنین ایتالیا، یونانیستان و امریکا-دان سوآلتی قاییق‌لار یئر آلیر.
تعلیمه سوآلتی قاییق‌لاردان باشقا، ناتو دایمی دنیز قروپو-2 چرچیوه‌سینده فعالیت گؤسترن تورکیه-دن " TCG Barbaros fırkateyni (F 244)  ایله بیرلیکده کانادا، یونانیستان، ایتالیا، ایسپانیا و امریکا-دان سواوستو گمی‌لرین ده قاتیلدیغی بیلدیریلیب.
بون‌دان علاوه، کانادا، فرانسا، آلمانیا، اینگیلتره، امریکا و ایتالیانین دنیز گشت اوچاق لاری ایله ایشتیراک ائتدیگی بیلدیریلیب.
سیسیل  آداسی‌نین دوغو ساحل‌لرینده و آغ دنیزی‌نین مرکزی حیسه‌سینده حیاتا کئچیریله‌جک تعلیم مارسین 10-دک داوام ائده‌جک.
